บาทเปิด 34.37 บาทต่อดอลลาร์ อ่อนค่า
เงินบาทเปิดตลาด 34.37 บาทต่อดอลลาร์ อ่อนค่า หลังดอลลาร์กลับมาแข็งค่าขานรับตัวเลขเศรษฐกิจสหรัฐ
2 มิ.ย. 2565

เมื่อวันที่ 2 มิ.ย. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.37 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 34.33 บาท/ดอลลาร์ เคลื่อนไหวในทิศทางเดียวกับตลาดโลก เนื่องจากดอลลาร์กลับมาแข็งค่าหลังได้รับปัจจัยหนุนจากตัวเลขข้อมูลการผลิตของสหรัฐออกมาดีเกินคาด และอัตราดอกเบี้ยพันธบัตรของสหรัฐปรับตัวเพิ่มขึ้น ทำให้นักลงทุนเชื่อว่าธนาคารกลาง (เฟด) ยังมีแนวโน้มในการปรับขึ้นอัตราดอกเบี้ยนโยบาย"บาทอ่อนค่าตามทิศทางตลาดโลก หลังมีปัจจัยหนุนเรื่องการปรับขึ้นอัตราดอกเบี้ยของเฟด ทิศทางบาทช่วงนี้ยังผันผวน" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 34.30 - 34.50 บาท/ดอลลาร์ด้านธนาคารไทยพาณิชย์ (SCB) ระบุว่า ค่าเงินบาทอ่อนค่าเล็กน้อยอยู่ในกรอบ ตามการแข็งค่าของเงินดอลลาร์จากแรงเทขายสินทรัพย์เสี่ยงมาถือสินทรัพย์ปลอดภัย โดยประเมินกรอบเงินบาทวันนี้ไว้ที่ 34.30 - 34.50 บาท/ดอลลาร์ เนื่องจากตลาดหุ้นสหรัฐและยุโรปต่างปิดลบต่อเนื่องจากเมื่อวาน หลังตลาดเกิดความกังวลว่าการเร่งขึ้นดอกเบี้ยของเฟดเพื่อแก้ปัญหาเงินเฟ้อ อาจทำให้เศรษฐกิจเข้าสู้ภาวะถดถอย